Reichswehr

Reichswehr (Reich Defence atau Pertahanan Reich), membentuk angkatan tentera Jerman dari tahun 1919 hingga 1935, apabila ia disatukan dengan Wehrmacht ("Angkatan Pertahanan") yang baru ditubuhkan.

Pada penghujung Perang Dunia I, angkatan bersenjata Empayar Jerman telah berpecah-belah, anggota tentera pulang kerumah secara individu atau dalam kumpulan kecil. Ramai daripadanya menyertai Freikorps ("Kor Bebas"), iaitu kumpulan sukarelawan unit separa tentera yang terlibat dalam revolusi dan pertempuran sempadan antara tahun 1918 dan 1923.

Republik Weimar yang baru dibentuk memerlukan pemikiran ketenteraan, dan pada 6 Mac 1919 satu dekri bagi menubuhkan Vorläufige Reichswehr ("Angkatan Nasional Sementara") telah dikeluarkan, yang  meliputi Vorläufige Reichsheer ("Tentera Darat Nasional Sementara") dan Vorläufige Reichsmarine ("Tentera Laut Nasional Sementara"). Pada 30 September 1919, tentera darat telah disusun semula sebagai Übergangsheer ("Tentera Darat Peralihan"). Lebih kurang 400,000 anggota berkhidmat dalam angkatan tentera. Ia berakhir sehingga 1 Januari 1921, apabila Reichswehr secara rasminya ditubuhkan mengikut batasan yang dikenakan oleh  Persetiaan Versailles (Artikel 159 hingga 213).  

Reichswehr adalah sebuah organisasi bersatu yang meliputi (seperti yang dibenarkan oleh Persetiaan Versailles):

Reichsheer, tentera darat meliputi dua markas kumpulan,
tujuh divisyen infantri, dan
tiga divisyen kavalri.

Reichsmarine, tentera laut dengan sebilangan terhad jenis-jenis kapal dan bot tertentu. Kapal selam tidak dibenarkan.

Reichswehr telah dihadkan kepada tentera darat tetap yang berjumlah 100,000 anggota, dan 15,000 anggota tentera laut. Penubuhan staf am telah dilarang. Senjata-senjata berat seperti  artileri berkaliber atas 105 mm (bagi meriam tentera laut, atas 205 mm), kereta perisai, kapal selam dan kapal-kapal besar diharamkan, begitu juga pesawat udara pelbagai jenis. Sekatan ini telah dipantau sehingga tahun 1927 oleh Suruhanjaya Kawalan Tentera Antara-Bersekutu.

Lihat juga 
 Wehrmacht

Rujukan 
Wheeler-Bennett, Sir John The Nemesis of Power: German Army in Politics, 1918–1945 New York: Palgrave Macmillan Publishing Company, 2005.

Pautan luar 
Axis History Factbook — Reichswehr
Feldgrau's overview of the Reichswehr
The Archives of technical Manuals 1900–1945 (includes the Reichswehr-regulations)

Tentera Jerman
Sejarah Jerman
Tentera darat mengikut negara